95/29/EY: Komission päätös, tehty 13 päivänä helmikuuta 1995, märehtijöistä peräisin olevan eläinjätteen käsittelyssä spongiform encephalopathy -taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä tehdyn päätöksen 94/382/EY muuttamisesta



Virallinen lehti nro L 038 , 18/02/1995 s. 0017 - 0018



KOMISSION PÄÄTÖS, tehty 13 päivänä helmikuuta 1995, märehtijöistä peräisin olevan eläinjätteen käsittelyssä spongiform encephalopathy -taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä tehdyn päätöksen 94/382/EY muuttamisesta (95/29/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- tai kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY (1), sellaisena kuin se on muutettuna direktiivillä 92/118/ETY (2), ja erityisesti sen liitteessä II olevan II luvun 6 kohdan c alakohdan, sekä katsoo, että direktiivin 90/667/ETY liitteessä II olevan II luvun 6 kohdan a alakohdassa määrätään, että suurta vaaraa aiheuttavia aineksia on kuumennettava läpikotaisin vähintään 133 celsiusasteen lämpötilassa ja 3 baarin paineessa 20 minuutin ajan sen jälkeen, kun raaka-aineen partikkelikoko on pienennetty vähintään 50 millimetriin, mainitun direktiivin liitteessä II olevan II luvun 6 kohdan c alakohdassa määrätään kuitenkin vaihtoehtoisten lämpökäsittelyjärjestelmien hyväksymisestä; tästä syystä on suurta vaaraa aiheuttavien ainesten käsittelyssä käytettävien vaihtoehtoisten lämpökäsittelyjärjestelmien hyväksymisestä 17 päivänä marraskuuta 1992 tehty komission päätös 92/562/ETY (3), scrapie- ja bovine spongiform encephalopathy (BSE) -taudinaiheuttajien inaktivoinnissa sovellettavia fysikaalisia parametrejä koskeneen tieteellisen tutkimuksen perusteella on ollut väliaikaisesti mahdollista tunnistaa muissa päätöksessä 92/562/ETY kuvatuissa prosesseissa käytettyjä parametrejä, joiden avulla nämä taudinaiheuttajat inaktivoituvat, komissio on siksi tehnyt märehtijöistä peräisin olevan eläinjätteen käsittelyssä spongiform encephalopathy -taudinaiheuttajien inaktivoimiseksi käytettävien vaihtoehtoisten lämpökäsittelyjärjestelmien hyväksymisestä 27 päivänä kesäkuuta 1994 päätöksen 94/382/EY (4) vähäistä ja suurta vaaraa aiheuttaville aineksille päätöksessä 92/562/ETY kuvatuissa järjestelmissä käytettävien parametrien antamiseksi; päätöksessä 94/382/EY annetut parametrit jatkuville käsittelyjärjestelmille laadittiin kuitenkin panosmenetelmää käyttäviin järjestelmiin perustuen; siksi jäsenvaltiot voivat sallia panosjärjestelmät, jotka toimivat päätöksen 94/382/EY 2 artiklan 2 kohdassa annettujen jatkuville järjestelmille tarkoitettujen parametrien mukaisesti, päätöksen 94/382/EY 2 artiklan 2 kohdan VII luvun järjestelmille on annettu erityinen saostamisvaihe; tämä vaihe ei kuulu osana sterilointiprosessiin ja se voidaan jättää pois, päätöksen 94/382/EY määräyksiä ei sovelleta sianihraan ja ohennettuihin rasvoihin; on tarpeen selventää vapautettujen tuotteiden teknistä kuvausta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöstä 94/382/EY seuraavasti: 1. Korvataan 1 artiklan 2 kohdan vii alakohdassa sanat "sianihra ja ohennetut rasvat" sanoilla "sulatetut rasvat". 2. Poistetaan 2 artiklan 2 kohdan VII luvun (jatkuva prosessi / ilmanpaine / rasva poistettu) aloittavan alakohdan sanat "ennen tätä olisi saostettava > 80 °C:ssa 30-60 minuutin ajan". 3. Lisätään 2 artiklaan seuraava 6 kohta: "6. Panosjärjestelmät, joissa saavutetaan 2 kohdan lukujen III, IV, VI tai VII mukaisesti toimiville jatkuville järjestelmille annetut parametrit, voidaan myös hyväksyä." 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 363, 27.12.1990, s. 51 (2) EYVL N:o L 62, 15.3.1993, s. 49 (3) EYVL N:o L 359, 9.12.1992, s. 23 (4) EYVL N:o L 172, 7.7.1994, s. 25